《采石矶》
明代·梁继善

寂寂江南采石矶，凭高一望思依依。潮回捉月人何去，烟冷凌风客不归。

帆挂天门看缥缈，树迷京口故霏微。閒情莫向空亭问，妒杀蛾眉几夕晖。

作者简介：梁继善，字子才，号木公。顺德人。明神宗万历四十六年（一六一八）举人。就外翰三载，迁石屏知州，不赴，旭隐林下，闭户著书。有《易韵》、《易摩》、《南枝》、《南还》、《西舟》、《笔兴》、《玉林》等集。清康熙《顺德县志》卷八有传。